Det er en omfattende brand, der tirsdag aften hærger en stor ladebygning med halmballer ved Holmsø nær Fjerritslev. Der er ikke fare for dyr eller mennesker, men laden står ikke til og redde. Brandvæsnet foretager en kontrolleret nedbrænding, der kan vare op til to-tre dage. Årsagen til branden kendes endnu ikke, men bliver nærmere undersøgt af teknikere, om der skulle være en sammenhæng med de andre brande i området. - Det er klart, at vi holder alle muligheder åbne, for det er samme område, hvor vi tidligere har haft påsatte brande, siger vagtchef hos Nordjyllands Politi, Per Jørgensen. Den seneste måned har der netop i området omkring Fjerritslev været adskillige brande, som er påsat. Det drejer sig dels om påsatte brande på stråtækte sommerhuse og dels påsatte brande i halmbygninger.

Opsummering:
Nordjyllands Politi kan ikke afvise, at branden i en stor ladebygning ved Brovst er påsat.